O‘zbekistonda 17-avgustdan boshlab masjidlar har kuni ishlaydi, faqat juma namozi ado etilmaydi

O‘zbekistondagi barcha 2070 ta jome masjidi 17-avgust kuni bomdod namozidan boshlab o‘z faoliyatini yana boshlaydi. Bu haqda O‘zbekiston musulmonlari idorasi xabar berdi.

Ta’kidlanishicha, ayrim sayt va ijtimoiy tarmoqlarda masjidlar haftada to‘rt kun ishlaydi, juma, shanba va yakshanba kunlari esa faoliyat ko‘rsatmasligi haqidagi xabarlar anglashilmovchilik oqibatidir.
Ma’lum qilinishicha, masjidlar haftada har kuni o‘z ish faoliyatini olib boradi, faqat juma namozi epidemiologik vaziyat barqarorlashgunga qadar vaqtincha ado etilmay turadi.
Idora barcha namozxonlarga masjidlarda joriy etilgan sanitariya-epidemiologik qoidalarni yana bir bor yodga solgan:
Din ishlari bo‘yicha qo‘mitaning ma’lum qilishicha, “barcha diniy tashkilotlar” deganda mamlakatdagi barcha din vakillariga tegishli ibodat maskanlari nazarda tutilmoqda. Bunga masjidlar, cherkovlar, sinagogalar va boshqalar kiradi.
Qo‘mita ayni damda ijtimoiy tarmoqlarda ko‘tarilayotgan ayrim savollar va mulohazalarga oydinlik kiritib o‘tgan:
Birinchidan, masjidlarda kunlik besh mahal namoz, cherkov, sinagoga va boshqa ibodat maskanlarida har kunlik ibodatlar to‘liq bajariladi.
Ikkinchidan, masjidlarda juma namozi, cherkov va sinagogalarda bajariladigan shanba va yakshanba kunidagi ommaviy ibodat marosimlari Respublika maxsus komissiyasining qaroriga muvofiq vaqtincha to‘xtatib turiladi.
 O‘zbekistonda 20-avgustdan buyum bozorlari va savdo majmualari qayta ishga tushadi
Avvalroq O‘zbekistonda masjidlar 15-avgustdan so‘ng bosqichma-bosqich ochilishi kutilayotgani haqida xabar berilgandi.
Eslatib o‘tamiz, Respublika maxsus komissiyasi qarori bilan 2020-yil 10-iyuldan e’tiboran 1-avgustga qadar diniy tashkilotlar, jumladan, masjidlar faoliyati to‘xtatilgan edi.